als_Latn dik_Latn sag_Latn
Eva Pepaj ka kohë që ka shpërthyer nëpër pasarelat botërore në pozicionin e modeles dhe jo vetëm kaq. Fillimet e karrierës së shqiptares me origjinë nga Shkodra datojnë qysh në vitin 2003, kur ajo ishte imazh i organizatës “Cure for Cancer” dhe më pas mori pjesë në konkursin “International Model Talent Association”, ku fitoi çmimin e dytë, nga 3000 vajza pjesëmarrëse nga të gjitha shtetet e Amerikës.
Modelja nuk ndaloi me kaq, pasi në vitin 2004 vendosi që të lëvizte në Hollywood, me qëllim që të ndiqte ëndrrat e saj në vendin e mundësive. Fillimisht nënshkroi kontratë njëvjeçare me agjencinë “Equinox”, e cila u bë si piedestal për ngritjen në karrierën e saj. Ajo është edhe nëna e një djali.
als_Latn als_Latn